CELEX: 62016TA0587
Language: hu
Date: 2018-11-21 00:00:00
Title: T-587/16. sz. ügy: A Törvényszék 2018. november 21-i ítélete – HM kontra Bizottság („Közszolgálat – Tisztviselők – Felvétel – EPSO/AST-SC/03/15. sz. versenyvizsga-felhívás – Az értékelő vizsgákra való bocsátás megtagadása – Felülvizsgálati kérelem – E kérelemnek a nyílt versenyvizsga vizsgabizottsága számára való továbbításának elkésettség miatti megtagadása – Az EPSO és a versenyvizsga-bizottság közötti hatáskörmegosztás”)

28.1.2019   
            
            
               HU
            
            
               Az Európai Unió Hivatalos Lapja
            
            
               C 35/18
            
         
      A Törvényszék 2018. november 21-i ítélete – HM kontra Bizottság
      (T-587/16. sz. ügy) (1)
      
      ((„Közszolgálat - Tisztviselők - Felvétel - EPSO/AST-SC/03/15. sz. versenyvizsga-felhívás - Az értékelő vizsgákra való bocsátás megtagadása - Felülvizsgálati kérelem - E kérelemnek a nyílt versenyvizsga vizsgabizottsága számára való továbbításának elkésettség miatti megtagadása - Az EPSO és a versenyvizsga-bizottság közötti hatáskörmegosztás”))
      (2019/C 35/22)
      Az eljárás nyelve: német
      
         Felek
      
      
         Felperes: HM (képviselő: H. Tettenborn ügyvéd)
      
         Alperes: Európai Bizottság (képviselők: T. Bohr és G. Gattinara meghatalmazottak)
      
         Az ügy tárgya
      
      Egyrészt az Európai Személyzeti Felvételi Hivatal (EPSO) 2015. augusztus 17-i – a felperesnek az EPSO/AST-SC/03/15 – 3 versenyvizsga következő szakaszára való bocsátását megtagadó vizsgabizottsági határozat felülvizsgálata iránt benyújtott kérelem figyelmen kívül hagyásáról szóló – határozatának, másrészt a vizsgabizottság e kérelemnek helyt nem adó „hallgatólagos határozatának” megsemmisítése iránt az EUMSZ 270. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék az Európai Személyzeti Felvételi Hivatal (EPSO) 2015. augusztus 17-i – a HM-nek az EPSO/AST-SC/03/15 – 3 versenyvizsga következő szakaszára való bocsátását megtagadó vizsgabizottsági határozat felülvizsgálata iránt benyújtott kérelem figyelmen kívül hagyásáról szóló – határozatát megsemmisíti.
               
            
                  2)
               
               
                  A Törvényszék a keresetet az ezt meghaladó részében elutasítja.
               
            
                  3)
               
               
                  A Törvényszék az Európai Bizottságot kötelezi a költségek viselésére.
               
            
         (1)  HL C 191., 2016.5.30. (eredetileg az Európai Unió Közszolgálati Törvényszékén F-17/16. szám alatt nyilvántartásba vett, 2016. szeptember 1-jén az Európai Unió Törvényszékéhez áttett ügy).